NaiveNeuron/SloPal huggingface dataset:
Martvoň, Anton, poslanec NR SR (2012-05-15):
Ďakujem pekne. Pán poslanec, v podstate ja som zvyknutý na v podstate vaše vystúpenia, ktoré sú vysoko odborného rázu. V tomto prípade sa mi to zdá ako hon na čarodejnice. Ja určite nikomu nezávidím, že má nejaký výsluhový dôchodok, pokiaľ poctivo pracoval pre túto spoločnosť, tak si to zaslúži. Na druhej strane poviem to takto, v Slovenskej republike, ktorá je právnym štátom, platí prezumpcia neviny. A myslím si, že pokiaľ nebolo žiadne trestné oznámenie, ako povedala moja kolegynka, podané a pokiaľ všetko prebehlo absolútne v súlade so zákonom, tak nevidím len preto, že nejaký váš kamarát niekde v novinách niečo napísal, dôvod, aby sme hovorili o nejakej diskreditovanej osobe. Na druhej strane ja sa tiež viem spýtať, či vám nevadilo, keď ste boli vo vláde, čo sa týkalo prenájmu budovy Daňového riaditeľstva. To vám vtedy nevadilo? Ďakujem.
Kočiš, Eduard, poslanec NR SR (2022-02-03):
Ďakujem pekne za slovo, pán predseda. Pán kolega Mazurek, vo svojej rozprave si veľmi správne poznamenal, že táto vláda momentálne vládne. Nie vlády, ktoré vládli tri, štyri, päť, dvanásť, osemnásť, dvadsaťpäť rokov dozadu. Páni kolegovia a pani kolegyne z vládnej koalície, dnes je 3. 2. 2022 a vládne druhá vláda Igora Matoviča a bábkoherca Eduarda Hegera. Vy ste zodpovední za to, ako vyzerá rozbroj a rozkol vo verejných financiách. Nemôže si jeden zodpovedný minister financií, ako sám o sebe Igor Matovič rozpráva neustále a stále dookola, dovoliť povedať jednu hlúpu vetu, že sa nebude na Slovensku znižovať DPH na potraviny a na produkty, ktoré by ľuďom, dôchodcom, naozaj nízkopríjmovým skupinám jednoznačne uľahčili život. Veľkodušne povie, veď nech sa páči, kto chce, nech navštívi priľahlú krajinu. Tí ľudia nepotrebujú takéto úžasné nápady od tohto človeka. Jednoducho oni to robia a nenakupujú tam len potraviny, nakupujú tam drogériu, nakupujú tam stavebný materiál, nakupujú tam pohonné hmoty a jednoducho to sú také vynosené peniaze z územia Slovenskej republiky, že poľskí, maďarskí, rakúski obchodníci takéto zisky ešte v živote nemali. Včera pred budovou Národnej rady Slovenskej republiky aj za účasti hnutia REPUBLIKA bol protivládny protest. Nielen proti obrannej zmluve s USA, ale protestovalo sa aj proti enormnému zdražovaniu potravín, cien energií, cien pohonných hmôt. Viac ako 50 % protestujúcich naozaj tvorili rodičia a starí rodičia vo veku mojich rodičov a starých rodičov. Boli tam babky, boli tam dedkovia, ktorí mali hlboko nad 80 a prišli na ten protest. A vy ste nemali ani toľko chochmesu, ani úcty, aby ste si ich prišli poniektorí vypočuť. A to, čo by vám tam títo ľudia povedali, by ste si naozaj nedali za klobúk.
Ferenčák, Ján, poslanec NR SR (2020-07-24):
Ďakujem. Pán minister, veľkosť politikov sa nemera množstvom rečí, ale mera sa množstvo skutkov, ktoré spraví pre ľudí, a tie skutky sú buď na báze morálky, alebo zásad. Pretože tu počúvame strašne veľa, ale ja vždy sa vracam k tej podstate toho všetkého. A možno keď tu bolo také paušalizovanie všetkých, ako to bolo, a vždy sa vraciame do veľkej histórie, tak beriem, tých bohorovných a moralistov už asi bolo dosť a dnes, dnes tí, čo aj niečo hovorili spred roka, už by možno boli radi, keby sa to nepripomínalo, a možno aj ľutujú, že niečo povedali. Pretože dnes to padá aj na ich plecia a teraz, ako sa majú postaviť k tomu, keď pred rokom hovorili niečo iné? Viete, to sú tie zásady a morálky, morálka ako taká. A najhoršie je, keď to očakávanie, a viete, keď vám sľubujem, že bude to niečo iné a bude to zásadná zmena a jednoducho my už prinesieme niečo iné, a tá frustrácia ľudí vzniká v tom, že zistíte po tých štyroch mesiacoch, že to iné je čo? To, čo bolo sľubované? Alebo to, čo reálne tí ľudia robia? A to sú transparentné výberové konania a to je tá frustrácia ľudí. Odpolitizovanie štátnej správy, takisto bolo povedané pre samosprávu, že neprijmete opatrenia bez prejednania so samosprávou. No môžem vám pripomenúť, že ste sľuboval mestskú hromadnú dopravu zdarma alebo že sa zvýši príspevok na dieťa, a nikto so samosprávou o tom nerokoval. My sme od vás žiadali dofinancovanie výpadky príjmov, sme žiadali dofinancovať výpadky z príjmov z mestskej hromadnej dopravy, a čo ste nám povedal? Požičajte si. My vám požičame, my vám nedáme, no to ste povedal, veď na tej rade ZMOS-u, aj oni, som bol. To znamená, aká pomoc? Aká to je pomoc, že si máme požičať, aby sme sa viac zadlž..., zadlžujte sa?
Figeľ, Ján, 1. podpredseda vlády a minister dopravy, výstavby a regionálneho rozvoja SR (2011-07-06):
Ďakujem pekne. Vážený pán podpredseda, ctené dámy poslankyne, vážení páni poslanci, vládny návrh zákona o poskytovaní dotácií na spracovanie územnoplánovacej dokumentácie pre obce pripravilo ministerstvo dopravy, výstavby a regionálneho rozvoja na základe plánu legislatívnych úloh vlády na tento rok, ale zároveň v nadväznosti na dôležitý zákon alebo novelu zákona č. 523/2004 Z. z. o rozpočtových pravidlách verejnej správy. Na základe tohto zákona poskytovanie dotácií z rozpočtových kapitol ministerstiev od 1. januára 2011, teda od tohto roku je možné na základe osobitného zákona a v súlade so zákonom o štátnom rozpočte na príslušný rok. Účelom predloženého návrhu zákona je určiť rozsah, spôsob a podmienky poskytovania dotácie na spracovanie územnoplánovacej dokumentácie obcí. Žiadateľom o poskytnutie dotácie bude obec, ktorá je obstarávateľom územnoplánovacej dokumentácie. Dotácie na spracovanie územnoplánovacej dokumentácie obcí budú poskytované v rámci rozpočtovej kapitoly Ministerstva dopravy, výstavby a regionálneho rozvoja Slovenskej republiky na príslušný rozpočtový rok. Vláda tento návrh zákona prerokovala v apríli a schválila ho uznesením č. 285. Navrhovaná právna úprava je plne v súlade s Ústavou Slovenskej republiky, s platným právnym poriadkom Slovenskej republiky, ako aj s medzinárodnými zmluvami a inými medzinárodnými dokumentmi, ktorými je náš štát viazaný. S pozmeňujúcimi návrhmi, ktoré boli prednesené na výboroch Národnej rady Slovenskej republiky, vyjadrujem súhlas. Účinnosť sa navrhuje od 1. septembra 2011, aby bolo možné prijať podporu, resp. opatrenia ešte v tomto rozpočtovom roku. Ďakujem pekne.
Hrnčiar, Andrej, podpredseda NR SR (2016-09-20):
Pán poslanec Dostál.
Vašečka, Richard, poslanec NR SR (2022-05-04):
Hlasovanie bude zajtra o jedenástej. Ďakujem.
Ďuriš Nicholsonová, Lucia, podpredsedníčka NR SR (2017-12-05):
V súlade s rokovacím poriadkom požiadal o slovo pán minister vnútra.
Hrnčiar, Andrej, podpredseda NR SR (2016-09-12):
Pán poslanec Hrnko.
Číž, Miroslav, podpredseda NR SR (2015-03-24):
Ďakujem. Tak musíme ešte dokončiť aj faktické. Pán poslanec Huba sa hlási s faktickou. Uzatváram možnosť prihlásiť sa s faktickou.
P. Hrušovský, podpredseda NR SR: (2001-10-25):
M. Mesiarik, poslanec: Ďakujem pekne. Mám len jednu doplňu-júcu otázku a stačí mi jedným slovom odpovedať, či si myslíte, že zákon o tripartite je dobrý, netreba ho meniť alebo vidíte už nejakú potrebu sa nad tým zamyslieť, aby sme ho prispôsobili novým podmienkam.
Tomáš, Erik, poslanec NR SR (2017-12-05):
Pán poslanec Rajtár, na jednej strane argumentujete, že to, že pán premiér mával daňovým tajomstvom Igora Matoviča len preto, aby ukázal ľuďom, že Igor Matovič je preukázateľný daňový podvodník, je problém. Na druhej strane to, že si váš asistent prezrel súkromné účty, je vlastenecký čin. Pán poslanec Rajtár, váš asistent spáchal trestný čin. To nespochybňuje nikto. Nikto z odborníkov, dokonca ani tí, ktorí kritizujú pána Kaliňáka. A ak dovolíte, ja si dovolím povedať to, že som presvedčený, že na tento trestný čin ste ho naviedli vy. A je zbabelé, že sa k tomu teraz nehlásite. A ešte k tej poznámke, že mafiánsky štát. Preboha, pán Rajtár, to kto si dával raňajky s pánom Kočnerom? Kto si dával párečky, praženičku? Pán premiér alebo pán Sulík? Pán Sulík je jediný predseda parlamentu, o ktorom môžeme povedať, že je to predseda parlamentu mafia-friendly.
Danko, Andrej, predseda NR SR (2019-04-02):
Čo ste si to dovolili, pán poslanec? Ešte raz poprosím vás o ospravedlnenie v tejto sále. Verejne vás vyzývam, aby ste sa mi ospravedlnili. (Reakcie z pléna.) Dobre, upozorňujem vás teraz, pán poslanec, na porušenie rokovacieho poriadku. Viem, že to je jediná moja šanca, ale to slovíčko, ktoré ste použil, nepatrí do tejto sály. Naučte sa rozprávať. (Reakcie z pléna. Potlesk.) Poprosím písomne procedurálny návrh, pán poslanec. Nie je možné o návrhu pána poslanca rokovať, takže pokračujeme hlasovaním o bode 27 schváleného programu, ktorým je druhé čítanie o vládnom návrhu zákona o pedagogických zamestnancoch a odborných zamestnancoch, tlač 1262. Dávam slovo spoločnému spravodajcovi predsedovi výboru pre vzdelávanie, vedu, mládež a šport poslancovi Petrákovi, aby hlasovanie uvádzal. Nech sa páči, pán poslanec. (Hlasovanie o vládnom návrhu zákona o pedagogických zamestnancoch a odborných zamestnancoch a o zmene a doplnení niektorých zákonov , tlač 1262.)
Číž, Miroslav, podpredseda NR SR (2015-05-15):
Ďakujem. Kolegyne, kolegovia, pán Susko sa odhlásil z rozpravy. Tak ako posledný v rozprave prihlásený, riadne prihlásený, vystúpi pán poslanec Jurzyca, má slovo.
Sulík, Richard, poslanec NR SR (2013-09-18):
Ďakujem pekne za slovo. Chcel by som pozdraviť kolegov hore na balkóne, dobrý večer prajem... (Reakcia hosťky z balkóna.) Dovolíte mi povedať... (Pokračovanie reakcie hosťky z balkóna: „Hanbite sa!“ ) Pani, dovolíte mi povedať, hore, hovorím k vám, mám ešte 40 sekúnd. Ja s vami vo väčšine súhlasím a v podstate aj preto sme tu, ale ja si myslím, že práve teraz, keď takmer všetci poslanci zo SMER-u zmizli, hovoríte k tým nesprávnym. Sú tu poslanci za SaS, za OĽaNO. Keď niekto v tomto parlamente niečo robí pre ľudí, tak sme to my, napriek všetkým našim chybám nikto z nás nekradne ani nerobíme žiadne nejaké podvody, hnusné podvody typy tunelovanie SPP. To robí SMER, prosím vás pekne, skúste to rozlíšiť... (Prerušenie vystúpenia časomerom.)
Pčolinský, Peter, podpredseda NR SR (2022-12-06):
Pani poslankyňa Anna Záborská.
Karahuta, Jaroslav, poslanec NR SR (2022-06-29):
Ďakujem pekne za slovo. Pani poslankyňa, nechcel som hovoriť, že hovädzí dobytok, extenzívne, intenzívne chované dojnice a tak ďalej. Krava je taký ľudový názov a určite to nebolo mierené, to by som si v živote nedovolil na ženy, to určite nie. Takže ak to niekto zobral inak, ja sa ospravedlňujem, to ma ani nenapadlo. Pozerajte, čo sa týka zodpovednosti, áno. (Reakcia z pléna.) Ja si myslím... poprosím, pán poslanec, ja si myslím, že zodpovednosť má zobrať každá vláda, aj táto. To nie je o tom. To, že SMER, to ozaj nebolo myslené SMER a Fico a neviem čo, to bolo myslené ako obdobie, kde sme boli. A ja som o tomto zákone, pán poslanec, poviem pravdu, nevedel, to bolo strašne dávno už. Ale je mi ľúto, pokiaľ boli tam nastavené regulačné mechanizmy a tie neprešli, tak toto môže byť jedna, nie jediná, ale určite jedna z príčin, prečo sme tak závislí na piatich-šiestich obchodných systémoch, hej? Takže je to škoda, že neprešlo, pretože niektoré štáty, pobaltské štáty sa s tým vysporiadali a takýto rozmach marketov nedovolili, tým pádom si ustriehli vlastný predaj, kde majú iný dosah ako na zahraničné siete. A čo sa týka tej politiky, ja som to nemyslel a nebral som to, aj keď som povedal SMER a tak ďalej, ja som sa snažil opierať o fakty. Lebo tie fakty sú, keď raz bolo záporné saldo 1,4 mld. a zbehlo do 1,8 mld., tak asi sa niečo udialo. A keď niekto, ktorý štyri roky riadil, generálny riaditeľ sekcie potravinárstva dnes nadával všetkým, že nevedia riadiť potravinárstvo, tak asi, asi niečo na tom bude, lebo to sú čísla, hej, ktoré sú štatisticky dané, to nie sú moje politické nálady. Takže ozaj, bol to možno taký exkurz do minulosti, ale ja si myslím, že teraz v tých rozpravách budú riešenia, predpokladám, konkrétne riešenia a do tých sa radi zapojíme. Ďakujem pekne.
Hrnčiar, Andrej, podpredseda NR SR (2016-04-26):
Pani poslankyňa Jurinová.
Gy. Bárdos, poslanec: (2004-12-15):
Súhlasím s predrečníkmi, ktorí hovorili, že rozdiel je v tom, že takýto návrh by nemohol byť prerokovaný v predošlom režime, samozrejme. A keby náhodou nejakým spôsobom by takéto vety odzneli vo vtedajšom parlamente, tak by vás odtiaľto niekde odniesli, keby ste takýto návrh prezentovali v Národnej rade. Jednoducho je to nemysliteľné, bolo to nemysliteľné. Vidíte, že je v tom rozdiel. Myslím, že to bola naša chyba, že sme dovolili takýto návrh, aby sa dostal na rokovanie Národnej rady. Možno, že by sme to mali zastaviť hneď vtedy, keď bol návrh programu. Škoda, že sme to neurobili, ale nič to, aspoň takýmto spôsobom sa k tomu môžeme vyjadriť. A dúfam, že Národná rada zmietne zo stola váš návrh, lebo obhajujete neobhájiteľné veci. Jednoducho zločinecký režim nemôžete obhajovať takým spôsobom, že váš návrh, ktorý je využívaný, resp. zneužívaný aj pánom poslancom Hoptom na to, aby ste si vyrovnávali účty, jednoducho to je hanebné, že ste takýto návrh dali. A potom aj to, že takýmto spôsobom si tieto účty vyrovnávate tu v Národnej rade, komunisti, ktorí sú áčko, béčko, céčko, neviem teraz, ktorá strana, ale dúfam, že ani jedna nebude v ďalšom parlamente, no ale, samozrejme, o tom musia rozhodnúť občania. Ale ešte aspoň jednu myšlienku, čo sa týka nežnej revolúcie. Som presvedčený o tom, že bola príliš nežná, že aspoň funkcionárov by sme mali odstaviť na pár rokov, a nehovorím o radových členoch, ale o funkcionároch. Žiaľ, bola príliš nežná.
Bernaťák, Tibor, poslanec NR SR (2016-06-17):
Čiže včera rovnako aj gestorský výbor prerušil rokovanie o tomto bode programu. Za prerušenie hlasovali tiež všetci prítomní členovia gestorského výboru. Dôvodom je aj to, že my, koaliční poslanci, chceme spolu s predkladateľmi, respektíve opozíciou nájsť zhodu a prienik v tom, ako spresníme a zadefinujeme demokratický charakter politických strán, aby návrh, respektíve pozmeňujúce návrhy prešli a boli akceptované koalíciou aj opozíciou. A tak isto je tu ešte jeden procesný problém, ale myslím si, že toto odôvodnenie stačí. Ďakujem.
Bugár, Béla, podpredseda NR SR (2018-02-07):
Pán poslanec Petrák, nech sa páči.
Jurinová, Erika, podpredsedníčka NR SR (2013-09-25):
Akože to, čo si už dovoľujete, aj pán Blanár, aj pán Jarjabek, to je trošku primoc! Ako podpredsedníčka Národnej rady môžem vystúpiť naozaj kedykoľvek, či sa vám to páči, či nie. O znalosti rokovacieho poriadku si môžeme rozprávať, pán Blanár aj pán Jarjabek, teda prepáčte, toto si naozaj nedovoľujte, to je príliš! A čo sa týka, čo sa týka, čo sa týka, čo sa... (Reakcie z pléna. Prerušenie vystúpenia predsedajúcou.)
Kollár, Boris, predseda NR SR (2023-03-21):
Myslím si, že už bola vyčerpaná, áno? Dobre. To znamená, že... áno, vyhlasujem teda rozpravu za skončenú. Chce k rozprave zaujať stanovisko navrhovateľ? Nech sa páči.
Jurinová, Erika, podpredsedníčka NR SR (2014-04-03):
O slovo požiadal v rámci rozpravy pán navrhovateľ. Či, už nie? Dobre, uzatváram všeobecnú rozpravu. Nie, lebo on mi dával avízo, že v rámci rozpravy som rozumela. (Reakcia navrhovateľa.) Uzatváram všeobecnú rozpravu. Nech sa páči záverečné slovo, pán navrhovateľ.
Pellegrini, Peter, podpredseda NR SR (2020-09-17):
Pán poslanec Tomáš.
J. Budaj, poslanec: (2001-11-09):
I. Presperín, podpredseda NR SR: Dávam hlasovať podľa toho, ako uviedol pán spoločný spravodajca. Hlasujte o bodoch 1 až 10 zo spoločnej správy s odporučením gestorského výboru schváliť ich, prosím. Hlasujte. (Hlasovanie.) Prítomných je 92 poslancov, za 77 poslancov, proti 1, zdržali sa 9, nehlasovali 5. Tieto návrhy zo spoločnej správy boli schválené. Ďalej.
Jakab, Július, poslanec NR SR (2024-02-23):
Vďaka za vystúpenie, Ľubo, vďaka za tú analýzu, ktorú si uviedol. Ja som si povedal, že teraz som sa rozhodol, že vlastne budem v nej trocha pokračovať vo svojej rozprave, takže možno to aj uvediem, úplne všetko to, čo si chcel ty sám povedať. A potom, potom ešte môžem zareagovať aj ostatnými vecami, zatiaľ, zatiaľ ďakujem.
Pčolinský, Peter, podpredseda NR SR (2023-02-16):
O slovo požiadal navrhovateľ. Nech sa páči, pán poslanec Vetrák.
Galek, Karol, poslanec NR SR (2016-04-21):
Dobrý deň všetkým prajem. Ďakujem veľmi pekne teda aj za priestor, ktorý budem mať v rozprave k programovému vyhláseniu vlády, do obedu nám ostáva 10 minút, uvidíme, koľko toho stihnem, potom po obede s plným žalúdkom sa nám bude hádam o čosi ľahšie pokračovať. Ja sa vo svojom príspevku budem venovať energetike, keďže pôsobím ako tímlíder pre túto oblasť v strane SaS, no ale dovolím si vyjadriť sa pár slovami aj na adresu pána ministra hospodárstva pána Žigu, ktorý tu, bohužiaľ, momentálne nie je, možnože sa objaví po prestávke. S pánom Žigom som mal v minulosti tú česť už na ministerstve životného prostredia, spomínal som to aj vo faktickej poznámke, keď som vlastne reagoval na pána Fecka a na problematiku chráneného vtáčieho územia Levočské vrchy. Vtedy v tej súvislosti dostali sme od pána Žigu viacero sľubov, ani jeden z nich nebol dodržaný. Rovnako na výbore mi sľúbil, že sa bude nachádzať v sále, keď sa bude teda prerokovávať programové vyhlásenie vlády, bohužiaľ, ani tento nedodržal, ale zase neni to až také dôležité, určite tie informácie sa k nemu dostanú. Včera sa mnohí kolegovia, aj dneska Anka pred chvíľkou, rozčuľovali nad tým termínom „vláda kontinuity“, ktorý je priamo v programovom vyhlásení vlády. Ja sa pýtam, má byť tou kontinuitou pán Žiga a pán Kaliňák, pán Fico? Pokiaľ áno, tak v prípade hlasovania o dôvere takejto vláde ja budem určite hlasovať proti. Ale poďme teda priamo, začnem pánom ministrom. Teraz prešiel z ministerstva životného prostredia na ministerstvo hospodárstva, kde už v minulosti pôsobil, no a bol tam ako štátny tajomník. A práve to hospodárenie je mojím druhým dôvodom kritiky jeho osoby. Vyberiem si jedno hrozienko, konkrétne Vodohospodársku výstavbu. Vodohospodárska výstava formou anexie sa začiatkom marca minulého roku ujala prevádzky a výroby elektriny vo vodnom diele Gabčíkovo. Asi viete, za akých okolností to celé prebiehalo. Slovenské elektrárne sa voči tomuto kroku dnes bránia právnou cestou, uvidíme, koľko to Slovenskú republiku bude stáť. Podľa zmluvy o odškodnení by to mohlo byť až 588 mil. eur. Zaujímavá je ale iná situácia. Vodohospodárska výstavba cez Gabčíkovo momentálne elektrickú energiu vyrába a predáva. Napriek tomu, že majú túto novú činnosť, ich výsledok hospodárenia klesol z 18 mil. na 17 v minulom roku. Výsledok pred zdanením, kým predtým to bolo 11,9 mil. v roku 2014, v roku 2015 to bolo 11,7 mil. eur. Ale najzaujímavejší je výsledok po zdanení, ktorý je 2,1 mil. eur, čo je mimochodom rovnaká suma ako Vodohospodárska výstavba zaplatila v roku 2015 za právne služby. Rok predtým tieto právne služby stáli Vodohospodársku výstavbu iba polovicu. (Prerušenie vystúpenia predsedajúcim.)
Paška, Pavol, predseda NR SR (2013-10-22):
(Hlasovanie.) 138 prítomných, 129 bolo za, 9 sa zdržali. Návrh sme pridelili výborom a určili lehotu na prerokovanie. Dámy a páni, odhlasovali sme prerokované body programu. Pán predseda výboru Šebej.
Laurenčík, Milan, podpredseda NR SR (2021-03-19):
Faktickú poznámku má aj pán poslanec Miroslav Suja, nech sa páči.
Fitz, Peter, poslanec NR SR (2013-10-22):
Dajte, prosím, hlasovať samostatne o bode č. 3 pani poslankyne Žitňanskej.
M. Kuruc, poslanec: (2008-11-05):
Tak ku kolegovi Kubovičovi. Tak keď to bude schválené ako zákon, tak myslím si, že zákon je záväzný aj pre vládu, aj pre všetkých ostatných, takže malo by to byť záväzné. Na pána kolegu Freša. Paľo, tak vidno, že teda v komunále si doteraz nikdy nepôsobil. Ja si osobne myslím, že 36 poslancov pre 450-tisícové mesto je dostatok na to, aby kontrolovali efektívne či už mesto alebo teda úradníkov na meste. V ostatných zákonoch, či už je to v zákone o obecnom zriadení, o vyšších územných celkoch, alebo teda o mestských častiach, sa hovorí o nejakých číslach, ktoré sú v podstate podobného charakteru ako číslo 36 alebo 45, ale určite nie 80. Ja som sa odrážal od toho, že naozaj v Bratislavskom samosprávnom kraji z 50 poslancov 36 tam sedí za Bratislavu. A preto si myslím, že keď Bratislavský samosprávny kraj má 36 poslancov v piatich volebných obvodoch za Bratislavu, tak toto číslo by mohlo byť identické v rámci hlavného mesta a magistrátu (36 poslancov). Iné krajské mestá majú 24, 25 ap. Poslancov. Myslím si, že 36 je tomu adekvátne číslo. A myslím si, že bude naozaj dostatok kontroly na to, aby mohli kontrolovať tak, aby to bolo efektívne. Ďakujem.
Blanár, Juraj, podpredseda NR SR (2023-06-23):
Budeme pokračovať v prerušenom bode, pani poslankyňa Kavecká, môžete pokračovať. (Ruch v sále.) Pokračujte, pani poslankyňa Kavecká.
Zmajkovičová, Renáta, podpredsedníčka NR SR (2014-04-02):
Ďakujem. Pán spravodajca? (Reakcia spravodajcu: Nie, ďakujem.) Prerušujem rokovanie o tomto bode programu. Ďalším bodom programu je prvé čítanie o návrhu poslancov Miroslava Kadúca, Petra Polláka, Štefana Kuffu na vydanie zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony. Návrh zákona má parlamentnú tlač 937. Návrh na jeho pridelenie na prerokovanie výborom je v rozhodnutí č. 948. Dávam slovo poslancovi Miroslavovi Kadúcovi, aby návrh zákona uviedol. (Rokovanie o návrhu poslancov Národnej rady Slovenskej republiky Miroslava Kadúca, Petra Polláka a Štefana Kuffu na vydanie zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony , tlač 937.)
Gašpar, Tibor, poslanec NR SR (2024-02-08):
Budeme hlasovať o bode 76 pozmeňujúceho návrhu poslanca Galka.
Martvoň, Anton, poslanec NR SR (2015-03-19):
Ďakujem pekne, vážená pani predsedajúca. Vážený pán minister, vážené kolegyne, kolegovia, dovoľte, aby som vás informoval o prerokovaní uvedeného návrhu zákona vo výboroch NR SR. Národná rada Slovenskej republiky uznesením č. 1541 z 28. januára 2015 pridelila vládny návrh zákona na prerokovanie ústavnoprávnemu výboru a výboru pre ľudské práva a národnostné menšiny. Zároveň určila Ústavnoprávny výbor NR SR ako gestorský výbor a lehoty na prerokovanie návrhu zákona vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Vládny návrh zákona oba výbory prerokovali a odporučili ho schváliť. Z uznesení uvedených výborov vyplýva osem pozmeňujúcich a doplňujúcich návrhov, ktoré sú uvedené v časti IV spoločnej správy. Gestorský výbor odporúča hlasovať spoločne o všetkých pozmeňujúcich a doplňujúcich návrhoch (body 1 až 8) s odporúčaním schváliť ich. Samozrejme, aj pán minister alebo teda ministerstvo spravodlivosti sa s týmito bodmi stotožnilo. Gestorský výbor zároveň odporúča Národnej rade vládny návrh zákona schváliť aj ako celok, a to v znení uvedených pozmeňujúcich a doplňujúcich návrhov. Spoločná správa výborov Národnej rady o prerokovaní vládneho návrhu zákona (tlač 1330a) bola schválená uznesením ústavnoprávneho výboru č. 568 z 10. marca 2015. Týmto uznesením ma zároveň výbor ako spoločného spravodajcu poveril, aby som na schôdzi Národnej rady pri rokovaní o predmetnom návrhu zákona predkladal návrhy v zmysle príslušných ustanovení zákona o rokovacom poriadku Národnej rady Slovenskej republiky. Pani predsedajúca, prosím vás, otvorte rozpravu.
M. Sabolová, poslankyňa: (2001-12-04):
M. Andel, podpredseda NR SR: Ďakujem. Slovo má pani poslankyňa Kolláriková. M. Kolláriková, poslankyňa: Ďakujem. S pánom kolegom súhlasím, že je nekorektné od pána podpredsedu vlády a od pani ministerky tvrdiť a podmieňovať rozpočet, štátny rozpočet pre rok 2002 tým, aby boli zrušené štátne fondy. Tvrdenie, ak nebudú zrušené štátne fondy, bude rozpočtové provizórium, ja osobne považujem za nesprávne a doslova za neodborné. Pretože jednotlivé štátne fondy pracovali možno dobre, možno zle. Ak predstavitelia vlády tvrdia, že boli tam porušované určité pravidlá alebo že pracovali nehospodárne, tak mali okamžite zasiahnuť. Mali urobiť nápravu. Ja nie som presvedčená o tom, ak presunieme tieto kompetencie zo štátnych fondov na príslušné rezorty a zrušíme tieto fondy, že funkčnosť alebo činnosť sa zlepší. Ja som presvedčená, že ide tu skôr o záchranu týchto pracovníkov. Keď sme hovorili o reforme štátnej správy, tak sme tvrdili, že kompetencie majú ísť z ústredných orgánov bližšie k občanom a vlastne štátne orgány, ústredné orgány sa majú zoštíhľovať. No, nehnevajte sa, ak toto je ten správny postup napĺňania vašich tvrdení, tak ja si to nemyslím. Ďakujem. M. Andel, podpredseda NR SR: Ďakujem. Teraz v rozprave vystúpi pani poslankyňa Tóthová, pripraví sa pani poslankyňa Angelovičová.
Laššáková, Jana, podpredsedníčka NR SR (2014-11-09):
Pán poslanec Cicoň.
Pročko, Jozef, poslanec NR SR (2024-06-20):
Ďakujem. Veľmi sa ospravedlňujem poslankyniam, ktorých sa dotklo to, že som povedal, že pani poslankyňa je v ružovom. A ja som len chcel povedať, že k pani poslankyni, ktorá je tu v ružovom. Nebolo to žiadne sexistické, nebolo to žiadne, žiadna narážka na nič, povedal som to takýmto spôsobom. A je mi čudné, že pani poslankyňa Jaurová tu hovorí o nevhodnom správaní, keď pán poslanec, naposledy vystupoval jej kolega pri zdravotnom zákone a hovoril o, hovoril o deťoch onkologických pacientov a ona sa tu vzadu rehotala aj s Laššákovou, s Náhlikom, a to bolo tak nevhodné. Pani poslankyňa Jurík, ja sa vám, ja aj vám naozaj nepovedal som absolútne nič sexistického, ale, prosím vás pekne, aj vy, vy ste mi tu naložili, ale nepovedali ste ani slovo napríklad o Michelkovi, ktorý mi tu nadával, že som dementný, že som, ani slovíčko ste, ani slovíčkom ste, ani slovíčkom ste nespomenuli Michelka, ale naložili ste mne. Takže ja sa ospravedlňujem, ale vy, poslankyne z Progresívneho Slovenska, buďte spravodlivé a to, čo rozprávate, tak sa aj správajte! Keď tu rozprávate naozaj o tom, o tej kultúre, tak pani poslankyňa Jaurová tuná vzadu sa rehotala počas veľmi vážnej, veľmi vážnej, tak sa správajte. Ďakujem veľmi pekne. No a chcem povedať, že naozaj ten zákon bol pripravený, k pánovi Hargašovi, ten zákon bol daný do legislatívneho konania, nebol schválený. A možno aj to bolo, že som dostal naložené, že som povedal, že Valášek za to nehlasoval. No nehlasoval. Neviem, prečo za to nehlasoval, ale nehlasoval. Čiže ešte raz, moje vystúpenie, viete, ja som hovoril naozaj fakty. Pani ministerka bola v plavkách, pani ministerka bola v tričku. Nič som nerozprával, neklamal som, tak to tak bolo. A keď vystúpi takto pán poslanec Hlina, ktorého milujem za jeho vystúpenia, ani jeden jedinýkrát mu vy, progresívci, nenaložíte za jeho naozaj skvelé a fantastické veci, ktoré takisto ako ja používa. Majte, progresívci, jeden meter. Veď od toho ste. Ďakujem.
B. Bugár, podpredseda NR SR: (2006-02-09):
J. Jaduš, poslanec: Ďakujem pekne za slovo. Ja by som chcel povedať, že tomuto parlamentu a mnohým členom Národnej rady skôr než vláda vadili rôzne nemorálne veci, ktoré sa udiali práve na pôde Národnej rady Slovenskej republiky a predčasné voľby sme chceli skôr než vládu, sme chceli z toho dôvodu, čo sa dialo s parlamentnými stranami, čo sa dialo s poslancami, ktorí sa vyviezli na chrbtoch politických strán, aby si ošetrili svoje vlastné, mnohokrát ekonomické záujmy. Predčasné voľby sme chceli preto, pretože sme sa my v Národnej rade hanbili za tých, s ktorými sme chodili pomedzi ľudí a sľubovali im krajšie zajtrajšky. Preto musia byť parlamentné voľby, priatelia. Práve kvôli vám, pán Maxon, kvôli tým, ktorí ste zradili svoje vlastné presvedčenie, svoje vlastné myšlienky. A sedí vás tu požehnane. Práve preto treba predčasné voľby.
Laššáková, Jana, podpredsedníčka NR SR (2013-03-13):
Budeme hlasovať o skrátení lehoty. Prosím, prezentujme sa a hlasujme. (Hlasovanie.) Prítomných 142 poslancov, za návrh hlasovalo 142 poslancov. Máme schválenú skrátenú lehotu. Nech sa páči, pán spravodajca, uvádzajte ďalšie hlasovanie.
Hus, Igor, poslanec NR SR (2021-03-16):
Vážené kolegyne, vážení kolegovia, ja som svoju výhradu k tomuto predniesol aj na našom poslaneckom klube. Mám k tejto veci zásadné výhrady. V prvom rade si myslím, že aj keď je tento návrh z nášho poslaneckého klubu, myslím si, že nebol dostatočne prejednaný, najmä s mestom Martin. Myslím, že kolegovia, ktorí predkladajú návrh novely zákona 377 o hlavnom meste Slovenskej republiky Bratislavy, si naplno neuvedomili, čo vyvolajú zmenou Ondrejského cintorína na ďalší národný cintorín. Známe osobnosti Slovenska, či už z kultúry, vedy, alebo politiky, nie sú pochované iba na Ondrejskom cintoríne, ale aj na iných cintorínoch. Takže tu som komunikoval či s predstaviteľmi samosprávy, či s primátorom mesta Martin, takže ja som za to, aby tento návrh bol stiahnutý. Bohužiaľ sa to nestalo, ale svoje výhrady som k tomu povedal. Viac-menej som myslel, že tento bod programu bude zrejme na programe budúci týždeň, mám tam veľa, veľa rozporuplných otázok, ktoré chcem s vami ešte prediskutovať. Môj názor je zatiaľ, v takejto podobe tento návrh nepodporím. Ďakujem.
P. Hrušovský, predseda NR SR: (2003-03-06):
Pán minister, poďakovať, že si mohol vystúpiť v parlamente.
Zmajkovičová, Renáta, podpredsedníčka NR SR (2013-06-18):
S faktickými poznámkami dvaja poslanci. Uzatváram možnosť prihlásiť sa s faktickou poznámkou. Pán poslanec Kamenický.
Šebej, František, poslanec NR SR (2014-09-19):
Ďakujem pekne. Pán kolega Blanár, tri poznámky. Po prvé, ukrajinský parlament nezakázal ruštinu. Ukrajinský parlament si odhlasoval v tom čase, ktorý ste spomínali, si odhlasoval, že zvýši kvórum na používanie ruštiny, následne to prezident vtedajší, ako úradujúci prezident, Turčinov nepodpísal a to nikdy nevstúpilo do platnosti. To po prvé. Po druhé, asociačná dohoda s Ukrajinou nie je jediná dohoda, ktorá je niečím špecifická. Všetky tri dohody, o ktorých dneska bola a je reč, čiže aj s Moldavou, aj s Gruzínskom, aj s Ukrajinou, sú dohody s krajinami, ktorých časť je anektovaná, protiprávne, v rozpore s medzinárodným poriadkom. V prípade Ukrajiny je to Krym, v prípade Moldavy je to Transdnestersko, v prípade Gruzínska je to južné Osecko a Abcházia. Opakujem, anektovaná protiprávne Ruskou federáciou. A treba dodať, že takou krajinou je aj Cyprus, ktorý bol prijatý ako člen Európskej únie, pričom jeho severná časť je okupovaná Tureckom, kandidátskou krajinou. Ešte sa k tomu vrátim. Ale teda Ukrajina v žiadnom prípade nie je až taký unikát. No a ešte komentár krátky k slovu rusofóbia. No tak fóbia je v psychológii, v psychopatológii používané slovo na označovanie patologického, čiže neodôvodneného strachu, ako klaustrofóbia a podobne. Ale musím povedať, že úzkosť, ktorú vyvoláva Rusko v danej chvíli, je autentická, nie je to fóbia, je to oprávnená úzkosť, keď sa tak pozerá človek na to, že čo dnešným Ruskom, Putinovým Ruskom hýbe. To je všetko. Ďakujem.
Kuffa, Štefan, poslanec NR SR (2022-06-24):
Naša strana Život je predovšetkým za život, predovšetkým za ľudí, za človeka. A, pán kolega, keď si nás tuná napadol, že sme podporili Matoviča, spájaš nás s pánom Budajom, tak to je obrovský omyl. To, že podpredseda vlády minister financií Igor Matovič predložil návrh zákona, ktorým chcel podporiť naše slovenské rodiny, a vy ste mali hádam očakávania také, že my bude proti takémuto návrhu zákona? Tak to ste na omyle. My, keď ste si to všimli... alebo... a keď ste si to nevšimli, môžte si urobiť aj výpis z hlasovaní, ktoré tuná prebehli v pléne Národnej rady, našou zásadou je takou, že dobre navrhované zákony že sme ochotní podporiť, aj sme to v minulosti urobili. A čo sa týka návrhov zákonov, ktoré sú v prospech rodiny, v prospech života, my budeme vždy tí, ktorí budú hlasovať za. Môžeš nás spájať aj s Matovičom, aj s kýmkoľvek. Čo sa týka pána ministra Budaja, mal si taký pocit, pán kolega, keď tu bola minulého roku, a ona tá téma národných parkov, ona neskončila v júni, jak sme tu mali tú schôdzu, ale ona pokračovala ešte cez prázdniny, práve Filip Kuffa bol ten, ktorý celé prázdniny, júl, august, chodil na tieto stretnutia aj s ministrom a upozorňoval na tie veci, čo sa, čo sa týka národných parkov. Ten paškvil, ktorý sme tu schválili, dobre, máme to za sebou, ale pán minister Budaj nesie plnú zodpovednosť za to všetko, čo sa deje na mini... na ministerstve životného prostredia, aj tie rozkrádačky na tzv. tie európske projekty a tuná monitorovanie korytnačiek a endemických rastlín a podobne, sysľa pasienkového, to sú... (Prerušenie vystúpenia časomerom.)
Pellegrini, Peter, predseda NR SR (2015-02-05):
Na vaše vystúpenie budú reagovať štyria páni poslanci. Uzatváram možnosť prihlásiť sa s faktickou poznámkou. Nech sa páči, pán poslanec Přidal.
Kollár, Boris, predseda NR SR (2022-05-04):
Prosím, prezentujme sa a hlasujeme. (Hlasovanie.) Prítomných 127 poslancov, za 88, proti žiadny, zdržalo sa 38, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní . Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Pleštinská, Zita, poslankyňa NR SR (2021-03-31):
Pán predsedajúci, dajte hlasovať o pozmeňujúcom a doplňujúcom návrhu poslancov Národnej rady Slovenskej republiky Tomáša Lehotského, Zity Pleštinskej, Anny Zemanovej a Igora Kašpera.
Žiga, Peter, podpredseda NR SR (2024-09-17):
Prezentujme sa a hlasujme. (Hlasovanie.) 138 prítomných, 77 za, 28 proti, 33 sa zdržalo. Návrh sme schválili.
Pellegrini, Peter, predseda NR SR (2015-05-21):
Ďakujem pekne, pán poslanec. S reakciou na vaše vystúpenie štyria páni poslanci, končím možnosť prihlásiť sa s faktickými. Navrhujem, aby sme ešte faktické, aby boli autentické, vybavili predtým, ako vyhlásim obednú prestávku. Nech sa páči, pán poslanec Novotný.
Taraba, Tomáš, poslanec NR SR (2021-05-03):
Ďakujem za slovo. V podstate existujú dvaja ministri v tejto vláde, ktorých zamestnanci vlastného rezortu nechcú, a to je pán Mičovský v rámci poľnohospodárstva a tu prísediaca pani Milanová v rámci kultúry. Im to ale nevadí, oni sú, zrejme majú naplnený detský sen, že sa stali ministrami, a budú tu sedieť, aj keď celý ich rezort je proti nim. A to, čo je realita, že áno, Slovensko má neskutočne negatívnu bilanciu v poľnohospodárskych produktoch aj v potravinových, ale myslím si, pán Blcháč, že napriek tomu je cieľom Slovenska, jedna vec je, že aké potraviny jeme, ale nemyslím si, že by sa nedalo dosiahnuť sebestačnosť aj napriek tomu, že sme v Európskej únii, lebo pre nás je dôležité, aby, aby tie produkty a potraviny, ktoré, ktoré vyrábame, znížili naše negatívne saldo, pretože to je skoro 2 mld. euro každý rok, čo dovezieme na poľnohospodárskych produktoch. Je to každý jeden deň 900 kamiónov plodín a produktov, ktoré sme si v minulosti vedeli sami zabezpečiť, a ak slovenské, slovenské potraviny a poľnohospodárske produkty skončia v cudzine, tak nám to nemusí vadiť, ak znížia túto negatívnu platobnú bilanciu v oblasti poľnohospodárstva. A to by mal byť proste náš cieľ, treba na to aj využiť jednotný trh Európskej únie, ale to táto situácia, ktorá je dnes, že my 2 mld. a vyše 2 mld. každý jeden rok spotrebúvame na plodinách a potravinách, ktoré, kde sme boli niekedy ako-tak v základnom rámci sebestačnosti, je jednoducho neprijateľné. A to, že minister Mičovský je úplne v pohode, vyrokuje jednu veľkú nulu pre slovenských poľnohospodárov, tak to je vyslovene vlastizrada, vlastizrada v oblasti poľnohospodárstva.
P. Hrušovský, predseda NR SR: (2003-10-21):
J. Malchárek, poslanec: Odporúčanie je z gestorského výboru neschváliť.
Kozelová, Monika, poslankyňa NR SR (2021-10-01):
Pán poslanec, ja ti ďakujem za dve veci. Za prvé za to, že konečne sa v tomto pléne bavíme o Generálnej prokuratúre a nie o tom, ako sme my, aká sme my čvarga z ulice a najväčší intelektuálny odpad, ako nás tu pomenoval poslanec, ktorého meno sa nehovorí. A po druhé, ďakujem, že ste svoju rozpravu rozviedli odborne, k veci a najmä jazykom, ktorý nikoho nenapáda a ktorý nikoho neuráža. A aby som odpovedala ja na tých čestných, naozaj čestných špeciálnych prokurátorov, ak sa ich nikto nezastane, tak sa ich zastaňme my slušní poslanci, ktorí sem prišli do parlamentných lavíc zviesť svoj životný boj, a to je boj s mafiou.
Blanár, Juraj, podpredseda NR SR (2020-12-08):
Nech sa páči, s faktickou poznámkou na vaše vystúpenie pán poslanec Suja.
Hrnčiar, Andrej, podpredseda NR SR (2018-06-20):
Pán poslanec Sopko.
Blanár, Juraj, podpredseda NR SR (2022-09-21):
S faktickou poznámkou pán poslanec Kremský.
Paška, Pavol, predseda NR SR (2013-03-20):
(Hlasovanie.) 141 prítomných, 60 za, 78 proti, 1 sa zdržal, 2 nehlasovali. Návrh sme neschválili.
Habánik, Jozef, poslanec NR SR (2022-03-22):
Ďakujem pekne. Ďakujem za všetky faktické poznámky, skúsim sa v priebehu dvoch minút k nim vyjadriť, tak ako boli predložené. Pán poslanec Žiak, z aplikačnej praxe mám iný názor na to, kto má alebo nemá byť členom správnej rady, naozaj tá správna rada funguje dobre vtedy, ak sú tam reprezentatívni ľudia, ktorí v živote niečo dosiahli a znamenajú, a či už sú z priemyslu, z inej praxe alebo sú to zástupcovia verejného života, ak sú to skúsení ľudia, tak tá správna rada naozaj dobre funguje. Čo sa týka toho školného, tam študent, ktorý v dennej forme štúdia prekročí štandardnú dĺžku štúdia, tak tá vysoká škola, verejná vysoká škola za ňu hneď podľa rozpisu dotácie nedostáva nič. Ak my to školné znížime len na počet kreditov, ktoré neabsolvoval, k celkovému počtu kreditov, tak to školné bude síce pre každého individuálne a priaznivé, ale bude mimoriadne nízke a tie náklady, ktoré, ktorá, ktoré škola má s tým, aby tento študent mohol dokončiť štúdium, aj keď v tom nadštandarde, tak budú vyššie ako to samotné, samotné školné. Snažil som sa to aj na výbore, hľadať tam nejakú cestu, ale teda zatiaľ zostal ten návrh tak, ako, ako je, preto som dal návrh na vypustenie tej tretej vety. Čo sa týka, áno, pána poslanca Slobodu, tak to si uvedomujem, tie rebríčky, áno, ja by som osobne sa tešil určite, keby viac univerzít bolo v týchto rebríčkoch a čo na, na najvyšších miestach. Ale nemôže to, nemôžeme na jednej strane žiadať, že chceme, aby školy boli v rebríčkoch, a na druhej strane im uťahujeme finančný opasok. To, toto nebude, táto alchýmia fungovať. Čo sa týka naozaj ďalších tých návrhov, a ktoré, tie, ktoré tu odzneli, tak my sme o mnohých diskutovali a chcem vyjadriť aj také presvedčenie, že to nie je ešte posle... (Prerušenie vystúpenia časomerom.)
Zmajkovičová, Renáta, podpredsedníčka NR SR (2013-10-22):
S faktickými poznámkami jeden poslanec. Ukončujem možnosť prihlásiť sa. Nech sa páči, pán poslanec Huba.
Jarjabek, Dušan, poslanec NR SR (2016-09-09):
Ďakujem pekne, pán predseda. Vážený poslanec, pán poslanec Galko, neviem, ako nazvať vaše vystúpenie, veselé, neveselé, neviem, neviem, neviem, no proste na vašom vystúpení ma zaujala hlavne jedna vec, keď ste niekoľkokrát skloňovali slovo: „Mňa nezlomíte, ani moju celú rodinu nezlomíte, aj keby sme mali jesť suché kôrky,“ a ešte raz: „Mňa nezlomíte a mňa nevyvediete a môžete mi dávať pokuty 2 000 euro, koľko chcete,“ a znovu: „Mňa nezlomíte.“ Ja sa len chcem spýtať, pán poslanec, a kto vás chce zlomiť? A prečo? (Povedané so smiechom a smiech v sále.) A prečo? Načo? Načo, z akého dôvodu? A na záver, viete, ubezpečujem vás, že vaša vysoko nadmerná osobná dôležitosť zatiaľ nezasiahla potrebnú väčšinu koaličných poslancov, ale, samozrejme, držím vám palce, aby sa vám to čím skôr podarilo. (Potlesk.)
Kollár, Boris, predseda NR SR (2023-03-16):
Prosím, prezentujme sa a hlasujeme. (Hlasovanie.) Prítomných 130 poslancov, za 82, proti 13, zdržalo sa 34, 1 nehlasoval. Uvedený návrh sme schválili.
Pčolinský, Peter, poslanec NR SR (2016-04-20):
Ďakujem za slovo. Som rád, že mám ďalšieho člena do východniarskej platformy Národnej rady, a dúfam, že nás bude viac, pretože vidím, že aj pani kolegyňa rozprávala veci najmä z praxe, nie nejaké teoretické poučky. A je to veľmi dôležité, aby nám poslancom ostal taký nejaký triezvy pohľad na vec a hlavne aby sme počúvali ľudí. Je totižto pravda, ako ste spomínali, že štát roky kašle na rodiny so zdravotne ťažko postihnutými deťmi a ich nejaké finančné, ich finančná podpora zo strany štátu je nepostačujúca. Teraz nehovorím len o posledných vládach Roberta Fica, ale hovorím všeobecne o vládach, ktoré tu doteraz boli, či to bola pravica alebo ľavica. Jednoducho tento problém je dlhodobo zanedbávaný a bavíme sa tu o skupine, teraz ja neviem presné číslo, možno kolegyňa Nicholsonová bude vedieť, ja neviem, možno 100-tisíc ľudí. To znamená, je to obrovská skupina, ktorá čaká na pomoc, už včera som o tom rozprával. Taktiež som rád, že ste spomínali odchod ľudí do zahraničia, pretože práve východné Slovensko je charakteristické tým, že v každej tretej rodine je niekto, kto pracuje v zahraničí a podporuje tú rodinu zo zahraničia finančne, čo nie je normálny stav. A už len dodám na záver, ja sa teším na spoluprácu nielen s kolegami z opozície, ale aj, zistil som, že veľmi vecne sa viem baviť aj s kolegami z koaličných strán, veľmi vecne, najmä s východniarmi. Čiže, vážení, východniarska platforma asi vznikne.
Ľ. Vážny, minister dopravy, pôšt a telekomunikácií SR: (2007-05-17):
Cieľom predloženého návrhu zákona je urýchliť prípravu a výstavbu diaľnic a významných ciest pre motorové vozidlá, tzv. rýchlostných komunikácií, a eliminovať predražovanie ich výstavby, ktoré má dve hlavné príčiny, jednak oneskorovanie sa majetkovoprávneho vysporiadania pozemkov a stavieb na nich, ktoré sú nevyhnutné na začatie výstavby, a jednak nadmerný rozsah tzv. vyvolaných investícií, ktoré nie sú nevyhnutné na prevádzku diaľnice. Navrhovaný zákon novelizuje zákon Národnej rady č. 129/1996 Z. z. v znení zákona Národnej rady č. 160/1996 Z. z. najmä v tých základných bodoch: vypúšťa ustanovenia, ktoré sa prevzali do stavebného zákona, do úpravy územného konania, do stavebného zákona a do vyvlastňovania, ďalej upresňuje vyznačovanie koridorov z regionálnych územných plánov do územných plánov obcí, aktualizuje územnoplánovacie podklady a dopĺňa tzv. ostatné podklady pre potreby územného rozhodovania podľa noviel stavebného zákona uskutočnených od roku 1999 do roku 2005. V ďalšom reaguje na novú právnu úpravu ochrany a využívania poľnohospodárskej pôdy z roku 2004, ochrany a využívania lesných pozemkov z roku 2005 a o posudzovaní vplyvov na životné prostredie z roku 2006. Ďalej pripája prílohy s úsekmi diaľnic a ciest pre motorové vozidlá, na ktoré sa budú vzťahovať navrhované opatrenia. V ďalšom novelizuje v nevyhnutnom rozsahu cestný zákon a dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov. Celý návrh zákona, ktorý predkladáme, myslím, že to všetci vnímate, má základný význam skrátiť lehotu na prípravu výstavby diaľnic a rýchlostných ciest a myslím si, že je v podstatný v tom, aby sme zdynamizovali výstavbu diaľnic a rýchlostných ciest na Slovensku. Dovoľujem si, vážení poslanci, pani poslankyne a páni poslanci, prepáčte, požiadať vás o podporu tohto návrhu zákona. Ďakujem.
Leščáková, Viera, poslankyňa NR SR (2020-11-03):
Vážený pán predsedajúci, vážené pani poslankyne, vážení páni poslanci, vážený pán minister, v súlade s § 73 zákona o rokovacom poriadku som bola určená za spravodajkyňu k návrhu uvedeného zákona (tlač 264). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte všeobecnú rozpravu.
J. Mikuš, poslanec: (2005-03-17):
Výbor Národnej rady Slovenskej republiky pre financie, rozpočet a menu navrhol uznesenie č. 561 zo dňa 10. marca, ktoré je súčasťou spoločnej správy. Výbor Národnej rady pre hospodárstvo, privatizáciu a podnikanie neprijal platné uznesenie, pretože návrh uznesenia nezískal podporu potrebnej nadpolovičnej väčšiny prítomných poslancov. Výbor Národnej rady pre financie, rozpočet a menu predloženú správu prerokoval a svojím uznesením odporúča Národnej rade vziať správu na vedomie. Pán podpredseda, otvorte, prosím, rozpravu.
Danko, Andrej, predseda NR SR (2019-02-05):
Áno, áno, nech sa páči, pán poslanec.
Pellegrini, Peter, predseda NR SR (2015-05-28):
Už ste skončili, pán poslanec? Áno. Ďakujem. Pán poslanec Mičovský.
Gabániová, Darina, poslankyňa NR SR (2011-09-08):
Ďakujem, pán predseda. Vážené dámy, vážení páni, dovoľte, aby som vám tlmočila apel Slovenskej lekárnickej komory. Ministerstvo zdravotníctva pri obhajobe dôvodov zavedenia vernostných systémov hrubo zavádza. Najskôr rezort argumentoval tým, že z vernostných systémov bude profitovať aj systém, pretože polovicu zľavy pacienta bude dostávať aj zdravotná poisťovňa, potom bol podaný v našom výbore návrh, ktorý to koriguje a tak ďalej. Isté je ale, že nie je dôvod vôbec vstupovať do tejto problematiky, pretože v súčasnosti platný zákon o lieku dokonca v dvoch paragrafoch zakazuje distribútorom poskytovanie a lekárňam prijímanie takýchto zliav. Alebo ide o účelové klamstvo? Prečo ministerstvo nedá podnet, ak o nejakom porušovaní zákona vie? Lebo vraj porušovanie zákona viedlo k uvoľneniu v tejto oblasti. Vernostné systémy sú obchodným nástrojom slúžiacim aj v lekárenstve len a len na zvyšovanie zisku súkromných spoločností. Ich hrozbou je potenciál zvyšovať spotrebu liekov a v navrhovanom znení aj možný únik osobných údajov pacientov. Napriek tomu, že vernostné systémy začiatkom tohto roka prezident a následne aj slovenský parlament odmietli, napriek tomu, že vernostné systémy od decembra 2010 postupne zakázali napríklad v Česku a v Poľsku, že nie sú zákonom definované ani vo väčšine ostatných krajín Európskej únie, ako napríklad v Nemecku, Rakúsku, Taliansku či Francúzsku, kde by to kúpyschopnosťou obyvateľstva ešte možno uniesla, nebudem hovoriť o kúpyschopnosti nášho obyvateľstva, kde máme 1 200-tisíc chudobných a skoro... (Prerušenie vystúpenia predsedajúcim.)
P. Abrhan, poslanec: (2004-12-10):
Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady č. 350/1996 Z. z. o rokovacom poriadku, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, zhodnotenie súčasného stavu, o dôvode potreby novej právnej úpravy, hospodárskom a finančnom dopade, vplyvu na štátny rozpočet, o finančnom dosahu na rozpočet obcí. Návrh zákona obsahuje doložku zlučiteľnosti s právom Európskej únie, z ktorej vyplýva že v práve Európskej únie problematika návrhu zákona nie je upravená. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že uvedený vládny návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky z 22. októbra 2004 č. 931 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre verejnú správu. Za gestorský výbor navrhujem Výbor Národnej rady Slovenskej republiky pre verejnú správu. Odporúčam, aby predmetný vládny návrh zákona prerokovali výbory v lehote do 27. januára 2005 a gestorský výbor do 28. januára 2005. Ďakujem, pán predsedajúci, skončil som a hlásim sa do rozpravy ako prvý.
Dobeš, Peter, poslanec NR SR (2022-11-08):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.